આવા ખાધેશ માટે ૨૧ મી જૂને, આંતરરાષ્ટ્રીય યોગ દિવસ વિશ્વના ૧૭૭ દેશોએ ઉજવ્યો. એ દિવસે ઘણાની કમર કણસ મારતી થઇ હશે. એમને તો બે-ચાર દિવસ સુધી તો હલ્લો.. હાવ આર યુ પણ નહીં કરવાનું. જો ભૂલમાં પણ કરવાં ગયાં, તો હુમલો થવાની પૂરી શક્યતાઓ છે. આવી જ બન્યું સમજો. જાણે તમે એની વાઈફને “ફ્લાઈંગ કિસ” કરી હોય, એવો બગડશે. અમારો ચમનીયો તો આજે પણ ઊંઘમાં બોલે છે, કે સાલું શું ધારેલું, ને શું થઇ ગયું? સ્વચ્છતા અભિયાનમાં ઝાડુ મરાવીને કેડ બેવડ વાળી, તે હજી સીધી થઇ નથી ત્યાં, હવે યોગના પાયે સાડાસાતી બેસાડી. સરકારે કમરનું તો કચુંબર કરી નાંખ્યું બકા. શ્વાસના ફૂંફાડા મારતાં કરી નાંખ્યા. ને તે પણ પાછું, ટૂંકી ચડ્ડીમા ને ઉઘાડે બરડે. લે… આ ગયે અચ્છે દિન. (કોઈ પરસેવો લૂછવા ટુવાલ તો આપો…)